3. ΑΠΟΦΑΣΙΣ ΥΠΟΥΡΓΩΝ ΕΡΓΑΣΙΑΣ ΚΑΙ ΟΙΚΟΝΟΜΙΚΩΝ Αριθ. 57572/Ε.1565 της 19 Δεκ. 1952/10 Ιαν. 1953 Περί αυξήσεως από 1ης Ιαν. 1953 των παρά του Ταμείου Επικουρικής Ασφαλίσεως Υπαλλήλων Εμπορίου Τροφίμων χορηγουμένων συντάξεων. Έχοντες υπ’ όψιν: 1.Τας διατάξεις του υπ’ αριθ. 19/1944 Νόμου. 2.Την εν τω υπ’ αριθ. 6249/11.6.51 εγγράφω της Νομισματικής Επιτροπής απόφασιν αυτής. 3.Την υπ’ αριθ. 323/19.11.52 αναφοράν του Ταμείου Επικουρικής Ασφαλίσεως Υπαλλήλων Εμπορίου Τροφίμων. 4.Τας κρατούσας οικονομικάς συνθήκας, αποφασίζομεν: Αυξάνομεν από 1ης Ιαν. 1953 τας παρά του Ταμείου Επικουρικής Ασφαλίσεως Υπαλλήλων Εμπορίου Τροφίμων χορηγουμένας επί τη βάσει της υπ’ αριθ. 50855/47 κοινής ημών αποφάσεως συντάξεις κατά 100%. Εις την ανωτέρω αύξησιν περιλαμβάνεται και η δια της υπ’ αριθ. 50794/51 κοινής αποφάσεως χορηγηθείσα αύξησις κατά 50%. 4. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ, ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ Αριθ. 53574/Τ.804/55 της 9/24 Ιαν. 1956 Περί αυξήσεως των υπό του Ταμείου Επικουρικής Ασφαλίσεως Υπαλλήλων Εμπορίου Τροφίμων παρεχομένων συντάξεων κατά 30%. Έχοντες υπ’ όψιν: 1)Τας διατάξεις του άρθρ. 2 του υπ’ αριθ. 19/1944 Νόμου «περί εξουσιοδοτήσεως του Υπουργού Οικονομικών όπως προβαίνη εις τροποποιήσεις των φορολογικών συντελεστών». 2)Την δια της υπ’ αριθ. 294/8.7.55 αναφοράς του Ταμείου Επικουρικής Ασφαλίσεως Υπαλλήλων Εμπορίου Τροφίμων υποβληθείσαν ημίν πρότασιν του Διοικητικού Συμβουλίου αυτού «περί αυξήσεως των συντάξεων κατά ποσοστόν 30%». 3)Την υπ’ αριθ. 14786/16.5.1955 απόφασιν της Νομισματικής Επιτροπής. (Αντί για τη σελ. 415(α) Σελ. 415(β) Τεύχος Ε101-Σελ. 39 Ταμείο Επικουρικής Ασφαλίσεως Χημικών(ΤΕΑΧ) 39.Η.ζ.2-4 4)Τας κρατούσας οικονομικάς συνθήκας, αποφασίζομεν: Όπως από 1ης Ιουλ. 1955 αυξηθώσιν αι παρά του Ταμείου Επικουρικής Ασφαλίσεως Υπαλλήλων Εμπορίου Τροφίμων χορηγούμεναι συντάξεις κατά ποσοστόν 30%, συμψηφιζομένης εις ταύτην πάσης τυχόν δια γενικής αποφάσεως χορηγηθησομένης αυξήσεως εις τας υπό των Οργανισμών Κοινωνικής Ασφαλίσεως, αρμοδιότητος Υπουργείου Εργασίας, καταβαλλομένας συντάξεις. Το ποσό των, μετά την ανωτέρω αύξησιν, συντάξεων, εν ουδεμιά περιπτώσει δύναται να υπερβαίνη το 80% των αποδοχών τας οποίας θα ελάμβανεν ο συνταξιούχος αν εξηκολούθει εργαζόμενος. 